EkBass/fiwiki-20250220-pages-articles huggingface dataset:
Aaron North

Aaron Wright North (s. 22. maaliskuuta 1979) on punkyhtye Icarus Linen entinen kitaristi ja Nine Inch Nailsin kiertuekitaristi With Teeth -kiertueella 2005–2006. North myös laulaa taustalauluja. Hän esiintyy Nine Inch Nailsin musiikkivideoilla "The Hand That Feeds" ja "Survivalism" sekä Beside You In Time -live-DVD:llä. North on lavalla erittäin energinen esiintyjä. Hänellä on tapana juosta ympäriinsä, rikkoa soittimia ja heilua kitaransa kanssa. North soittaa Hagströmin kitaroita. North on kertonut olleensa nuorena Nine Inch Nails -fani. Lapsena hän kuunteli isänsä Beatles-albumeita ja katseli televisiota, mikä sai hänet valitsemaan kitaran soittimekseen. Teini-iässä North löysi hardcore punk -yhtye Black Flagin, jolla on ollut suuri vaikutus hänen soiton opettelulleen. North on täysin itseoppinut kitaristi. Northilla on aina punainen huivi housujensa oikeassa takataskussa, joka on osa niin sanottua huivikoodia. Huivikoodi on homoseksuaalien tapa ilmaista seksuaalisia mieltymyksiään, jotka selviävät huivin väristä. == Lähteet == ==Aiheesta muualla== *Nine Inch Nailsin virallinen sivu *Icarus Linen virallinen sivu *Aaron North : the North Side! Luokka:Vuonna 1979 syntyneet Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:Elävät henkilöt
Wilson McCoy

Wilson McCoy (6. huhtikuuta 1902 - 20. heinäkuuta 1961) oli yhdysvaltalainen sarjakuvataiteilija, joka piirsi Mustanaamiota Ray Mooren jälkeen tämän vetäydyttyä eläkkeelle lopullisesti 1949 sotavamman takia. Vaikka Wilson McCoyn tyyli näyttää nopeasti katsottuna yksinkertaiselta, suorastaan naivistiselta, hän kiinnitti hyvin suurta huomiota yksityiskohtiin ja käytti piirrostensa pohjana aina valokuva-arkistoa. Henkilöiden mallina hän käytti perhettään, joka sai luvan poseerata Mustanaamion eri tapahtumia. McCoy oli opiskellut St. Louisissa School of Fine Artsissa. Hän toimi mainospiirtäjänä ja se näkyy myös hänen tyylissään piirtää Mustaamiota, joka iskevyydessään ja selkeydessään on kuin poptaidetta. Aivan kuten Mustanaamion luoja, Lee Falk, myös Wilson McCoy oli seikkailuhengen elähdyttämä maailmanmatkaaja. Hän kävi Afrikassa ja kohtasi siellä iturit, jotka olivat myrkkynuolia käyttäviä pygmejä, ja jättiläismäisen pitkät watussit. Mustanaamiossa on samanlaisia heimoja. McCoy kuoli 1961 ja Sy Barry alkoi hänen jälkeensä piirtää Mustanaamiota. Välivaiheena McCoyn avustaja Bill Lignante piirsi loppuun seikkailun The Limper (suom. Ihmissyöjätiikeri, Sarjakirja 100) ja kokonaan sitä seuranneen tarinan Queen Samaris (suom. Samaris, Mustanaamio 23/1977). Lignante ei saanut signeerata töitään. == Aiheesta muualla == * Fantomet.org: Wilson McCoy Luokka:Yhdysvaltalaiset sarjakuvantekijät Luokka:Vuonna 1902 syntyneet Luokka:Vuonna 1961 kuolleet
Moses Tanui

Moses Tanui (s. 20. elokuuta 1965 Kenia) on kenialainen entinen kestävyysjuoksija. Tanui aloitti kilpailemisen maastojuoksussa ja osallistui ensimmäisiin MM-kisoihinsa vuonna 1987 sijoittuen pitkällä matkalla kahdeksanneksitoista. Seuraavana vuonna hän oli kuudes. Samana vuonna järjestetyissä Soulin olympialaisissa hän sijoittui 10 000 metrin juoksussa kahdeksanneksi. Vuonna 1989 Tanui oli maastojuoksun MM-kisoissa pitkällä matkalla yhdeksäs. Vuonna 1990 hän saavutti ensimmäisen mitalinsa juoksemalla maastojuoksussa MM-hopealle. Lisäksi hän oli toinen Kansainyhteisön kisojen 10 000 metrillä. Hän voitti maastojuoksussa hopeaa myös 1991 Antwerpenin MM- kisoissa. Tokion MM-kisoissa 1991 hän voitti MM-kultaa 10 000 metrin juoksussa ajalla 27.38,74. Hän oli kahdeksas Barcelonan olympialaisissa 1992 samalla matkalla. Vuonna 1993 hän juoksi maastojuoksun MM-kisoissa neljänneksi sekä voitti Stuttgartin MM-kisoissa hopeaa 10 000 metrillä menetettyään toisen kenkänsä viimeisellä kierroksella ja hävittyään loppusuoran kirikamppailussa Etiopian Haile Gebrselassielle. Tanui juoksi puolimaratonin maailmanennätyksen huhtikuussa 1993 Milanossa ajalla 59.47. Hän voitti puolimaratonin MM-kultaa vuonna 1995 ja hopeaa vuonna 1997. Tanui voitti myös sadannen Bostonin maratonin vuonna 1996. ==Ennätykset== * 3 000 metrin juoksu: 7.39,63 (1995) * 5 000 metrin juoksu: 13.22,82 (1993) * 10 000 metrin juoksu: 27.18,32 (1993) * Puolimaraton: 59.47 (1993) * Maraton: 2.06.16 (1999) ==Lähteet== * ===Viitteet=== Luokka:Kenialaiset kestävyysjuoksijat Luokka:Kenialaiset maastojuoksijat Luokka:Vuonna 1965 syntyneet Luokka:Elävät henkilöt
Nokia 1100

Nokia 1100 on Nokian vuonna 2003 julkaistu matkapuhelin. Yksinkertainen ja halpa malli suunniteltiin erityisesti kehittyville markkinoille kuten Intiaan, Kiinaan ja Lähi-itään. Vuonna 2007 Nokia 1100:n arvioitiin nousseen maailman kaikkien aikojen myydyimmäksi matkapuhelinmalliksi. Tuolloin sitä oli myyty yli 200 miljoonaa kappaletta. Vuonna 2009 Nokia 1100 oli Suomen kolmanneksi yleisin matkapuhelinmalli 3,9 prosentin osuudella. Myöhemmin vanhoja 1100-puhelimia on myyty verkossa jopa 25 000 euron hintaan. Syynä on puhelimen Bochumissa valmistetun tuotantosarjan ohjelmiston vika, jonka ansiosta sillä voi kaapata toisen liittymän puhelinnumeron. Tämän avulla rikolliset ovat kaapanneet pankkien Keski-Euroopassa tekstiviesteinä lähettämiä nettipankkien tunnuslukuja. == Ominaisuudet == * Taskulamppu * Kaksi peliä * Soittoäänen sävellys * Näytönsäästäjät__notoc__ * Laskin (valuuttamuuntimella) * Sekuntikello * Kuvaviestit ==Mallit== Nokia 1100 puhelimesta on viisi erilaista versiota: 1100a, 1100b, 1100i, 1101 ja 1108. Erot ovat seuraavat: *1100a toimii GSM-900/1800 verkoissa. *1100b toimii GSM-850/1900 verkoissa. *1108:ssa on myös valkoinen taustavalo.Nokia reports fourth-quarter 2004 net sales Archive org ==Katso myös== *Luettelo Nokian tuotteista ==Lähteet== == Aiheesta muualla == * Nokia 1100 – Käyttöohjeet * Nokia 1101 – Käyttöohjeet * Nokia 1100 – Tuki * Nokia 1101 – Tuki * Nokia 1108 – Käyttöohjeet * Nokia 1108 – Tuki 1100 Luokka:Seulonnan keskeiset artikkelit Luokka:Vuoden 2003 matkapuhelimet
Eri Kamei

Eri Kamei (, s. 23. joulukuuta 1988, Tokio, Japani) on japanilainen poplaulaja. Hän liittyi Hello! Project -kollektiiviin kuuluvaan Morning Musume -yhtyeeseen 6. sukupolven jäsenenä vuonna 2003; yhtyeen 19. single Shabondama oli ensimmäinen, jolla hän oli mukana. ==Historia== Morning Musumeen liittymisensä aikoihin Eri tunnettiin yhtenä ryhmän ujoimmista jäsenistä. Monet pitivät häntä eriskummallisena tyyppinä, koska hänellä oli outoja tapoja. Ujoutensa takia hän muun muassa tapasi seistä muita kauempana. Loppuvuoden 2004 jälkeen Kamei pääsi ujoudestaan saatuaan oman segmenttinsä japanilaisessa viihdeohjelmassa Hello! Morning. Ohjelman eräässä osassa hän esitteli toisen juontajan Yūko Nakazawa, sekä muutaman vieraan kanssa Hello! Projectin ajankohtaisia tuotteita. Tämä ohjelman osa lopetettiin talvella 2005, Kamein jatkaessa senkin jälkeen osana ohjelman vakiojäsenistöä. Kamei päätyi osaksi Morning Musume Sakuragumi-ryhmää, kun Morning Musume jaettiin kahteen osaan. Vuonna 2009, Kamei liittyi "Tanpopo"-nimiseen ryhmään, johon kuuluu myös Mitsui Aika, (Morning Musume) Kumai Yurina (Berryz Koubou) sekä Okai Chisato (°C-ute). Eri Kamei graduoitui Morning Musumesta vuonna 2010. ==Hello! Project-ryhmät== *Morning Musume (2003–2010) *Alaryhmät **Morning Musume sakuragumi (2003–2004) *Kesäkokoonpanot **H!P All Stars (2004) ==Esiintymiset== ===Kuvakirjat=== * Hello Hello! (ハロハロ!), kuvakirjassa esiintyvät myös Sayumi Michishige ja Reina Tanaka (15. heinäkuuta, 2003) ISBN 4-04-894251-4 * Kamei Eri (亀井絵里), ensimmäinen henkilökohtainen kuvakirja (23. joulukuuta, 2004) ISBN 4-8470-2837-6 * DAYS, toinen henkilökohtainen kuvakirja (16. syyskuuta, 2005) ISBN 4-8470-2882-1 ===Elokuvat=== * Hoshizuna no shima, watashi no shima – Island Dreamin' (星砂の島、私の島～ISLAND DREAMIN'～) (29. syyskuuta, 2004) ===TV-ohjelmat=== * Hello! Morning (ハロー！モーニング。) (2003-2007) * Sore yuke! Gorokkies (それゆけ!ゴロッキーズ) (29. syyskuuta-26\. joulukuuta, 2003) * Futarigoto (二人ゴト) (26. huhtikuuta-28\. huhtikuuta, 2004 ja 14. heinäkuuta-22\. heinäkuuta, 2004) * Majokko Rika-chan no magical biyūden (魔女っ娘。梨華ちゃんのマジカル美勇伝) (7. lokakuuta-15\. joulukuuta, 2004) * Musume Dokyu (娘DOKYU) (11. huhtikuuta, 2005-edelleen) ===Radio=== * TBC Fun fīrudo Mōretsu Mōdasshu (TBC FUNふぃーるど・モーレツモーダッシュ) (1. huhtikuuta-15\. huhtikuuta, 2005 ja 30. toukokuuta-10\. kesäkuuta, 2005) * Haropuro yanen (ハロプロやねん!!) (26. kesäkuuta, 2005) * B.B.L. (6. marraskuuta-13\. marraskuuta, 2005) ==Aiheesta muualla== *Virallinen Hello! Project-sivu Luokka:Japanilaiset laulajat Luokka:Morning Musume Luokka:Japanilaiset idolit Luokka:Vuonna 1988 syntyneet Luokka:Elävät henkilöt
Strandvägen

Strandvägen (aikaisemmalta nimeltään Ladugårdslands Strandgata) on rantakatu Tukholman Östermalmin kaupunginosassa. Se reunustaa Östermalmin merenrantaa. Puistokatu rakennettiin alun perin Tukholman vuoden 1897 näyttelyä varten Djurgårdenin sillalle johtavaksi edustavaksi kulkuväyläksi.Fredric Bedoire: Stockholms byggnader: Arkitektur och stadsbild, s. 183. Norstedts, Tukholma 2012. Strandvägen on nykyisin yksi kaupungin tunnetuimpia sekä ylellisimpiä katuja. Sen toista reunaa reunustavat näyttävät, historialliset kivitalot, kun taas toista reunustaa hallitsee venelaituri sekä lahdelmat Nybroviken ja Ladugårdsviken. Puistokadun asunnot ovat myös kaupungin ja koko Ruotsin kalleimpia, ja niitä asuttavat myös eri maiden suurlähetystöt. ==Lähteet== == Aiheesta muualla == Luokka:Tukholman kadut Luokka:Östermalm
Pirkko Lahti

Pirkko Anneli Lahti (s. 20. elokuuta 1941 Kisko) on psykologi, filosofian lisensiaatti ja Suomen Mielenterveysseuran pitkäaikainen toiminnanjohtaja. Hän toimi tehtävässä 1983–2006. Pirkko Lahti on saanut Kansanvalistusseuran palkinnon 1993 ja valtion tiedonjulkistamispalkinnon 1996. Lahti oli SDP:n ehdokkaana vuoden 2004 eurovaaleissa, sai 18 852 ääntä eikä tullut valituksi. == Teoksia == * * * * * * == Lähteet == ==Kirjallisuutta== * == Aiheesta muualla == * Pirkko Lahden haastattelu Uudet tuulet -lehdessä * Pirkko Lahden haastattelu Uusi insinööri -lehdessä * Yle Areena: Pirkko Lahti - koko kansan terapeutti * Merja Minkkinen: Pirkko Lahti - Rouva Mielenterveys ei lepää eläkkeelläkään Luokka:Suomalaiset psykologit Luokka:Suomen Sosialidemokraattisen Puolueen jäsenet Luokka:Vuonna 1941 syntyneet Luokka:Elävät henkilöt
Res gestae

Res gestae, latinan "urotöitä" merkitsevä sana, tarkoittaa seuraavia asioita: *Res gestae Divi Augusti, Rooman keisari Augustuksen teettämä piirtokirjoitus *Res gestae, Ammianus Marcellinuksen kirjoittama historiateos Rooman keisariajan lopusta.
Östermalm

Östermalm on vuonna 1926 perustettu yksi Ruotsin pääkaupungin Tukholman kaupunginosista. Se sijaitsee kaupungin keskustassa, ja kuuluu Östermalmin kaupunginosa-alueeseen. Se on maa-alaltaan 2,56 neliökilometrin suuruinen ja siellä asuu noin 37 000 ihmistä. Östermalm mielletään yhdeksi Tukholman hienostuneimmaksi alueeksi, hyvin kalliiden asuntojensa ja varakkaiden asukkaidensa vuoksi. Kaupunginosassa on myös runsaasti eri maiden suurlähetystöjä, muun muassa Suomen, Yhdysvaltain sekä Norjan. Suurlähetystöjen kansoittamaa naapurustoa kutsutaan nimellä Diplomatstaden. == Katso myös == *Östermalmstorg *Karlaplan *
Artafernes

Artafernes persialaisen Akemenidien hallitsijasuvun jäsen. Hänen veljensä oli Dareios I. Artafernes oli Lyydia satraappi noin vuodesta 513 eaa. vuoteen 493 eaa. Ennen Artafernestä Lyydian satraappina oli Otanes. Noin vuonna 499 eaa. Artafernes yritti vallata Naksoksen saaren, mutta epäonnistui. Pian tämän jälkeen Joonian kreikkalaiset kaupungit, jotka kuuluivat Artaferneen alaisuuteen, alkoivat kapinoida. Artafernes sai Joonian kapinan kukistettua vuoteen 493 eaa. mennessä. Artafernestä seurasi Lyydian satraappina hänen oma poikansa, jonka nimi oli myös Artafernes. Tämä nuorempi Artafernes johti lyydialaisia ja myysialaisia kun Kserkses I hyökkäsi Kreikkaan. Luokka:Akhaimenidit Luokka:Satraapit
Katwijk

Katwijk on kaupunki Alankomaissa. Vuoden 2016 alussa sen asukasluku oli 64 000. Katwijk sijaitsee Pohjanmeren rannalla. Oude Rijn -niminen joki, joka on osa Reinin suistoa, virtaa kaupungin halki. == Lähteet == == Aiheesta muualla == Luokka:Alankomaiden kaupungit Luokka:Etelä-Hollannin kunnat
Djurgården

Djurgården on vuonna 1926 perustettu Ruotsin pääkaupungin, Tukholman, kaupunginosa sekä puistoalue. Se sijaitsee Östermalmin kaupunginosa-alueella kaupungin keskustassa. Kaupunginosa on pinta-alaltaan 4,62 neliökilometriä, josta maa-alaa on 2,79 neliökilometriä. Asukkaita siellä on noin 830. Djurgården sijaitsee suurimmaksi osaksi saarella, jota myös yleisesti kutsutaan nimellä Djurgården, mutta jonka virallinen nimi on Valdemarsön. ==Nähtävyydet== Djurgårdenin puistoalue on yksi Tukholman suosituimpia matkailukohteita, siellä vierailee vuosittain yli kymmenen miljoonaa vierasta. Siellä sijaitsevat muun muassa: * Vasa-museo * ABBA: The Museum * Nordiska museet * Biologinen museo * Junibacken * Gröna Lund -huvipuisto * Skansen- ulkoilmamuseo ja eläinpuisto * Waldemarsudde, prinssi Eugenin rakennuttama palatsi ja taidemuseo. == Katso myös == * Djurgårdens IF * Djurgårdsbron ==Aiheesta muualla== * Visit Sweden: Kuninkaallinen Djurgårdenin puisto *
Jun’ichi Inamoto

Jun’ichi Inamoto (, s. 18. syyskuuta 1979) on japanilainen jalkapalloilija. == Ura == Viimeisenä lukiovuotenaan Inamoto pelasi japanilaisessa Gamba Osakassa, johon hän liittyi vuonna 1998. Myöhemmin hän siirtyi Eurooppaan pelaamaan Arsenaliin, mutta hän ei päässyt ensimmäiseen FA Premier League -joukkueeseen, vaan pelasi vain Carling Cupissa. Inamoto teki kaksi maalia Japanin joukkueessa vuoden 2002 jalkapallon MM-kisoissa. Tämän jälkeen hän teki pitkäaikaisen sopimuksen Fulhamin kanssa, missä eurooppalainen joukkue lainasi pelaajaa Gamba Osakalta. Hän sopi hyvin lontoolaiseen joukkueeseen. Kansainvälisessä ystävyyspelissä Englantia vastaan Inamoto mursi sääriluunsa ja palasi Gamba Osakaan tekemään promootiotyötä. Fulham halusi tehdä hänen kanssaan vielä yhden sopimuksen, mutta loukkaantuminen herätti epäilyksiä, eikä sopimusta syntynyt. Inamoto teki lopulta sopimuksen West Bromwich Albionin kanssa 200 000 punnan siirtomaksusta, joka maksettaisiin vasta, kun hän pelaisi Midlandsissa. Pian tämän jälkeen Gary Megson erosi West Bromwich Albionista, eikä hänen seuraajansa Bryan Robson ollut varma japanilaisen taidoista. Inamoto lainattiin Cardiff City FC:hen vuosien 2004–05 loppujaksoksi. Joukkueessa tekemänsä vaikutuksen vuoksi hänet kutsuttiin pelaamaan takaisin West Bromwich Albioniin Premiershipiin. Vuosina 2005–2006 hän pelasi usein WBA:ssa, ja hänet kutsuttiin vuoden 2006 MM-kilpailuihin, joissa hän pelasi kahdessa ottelussa. Inamoto oli näin ensimmäinen West Bromwichin pelaaja MM-kisoissa 20 vuoteen. Vuoden 2006 elokuussa hän siirtyi Galatasaray SK:hon. Ura Turkissa jäi yhteen kauteen ja kesällä 2007 Inamoto siirtyi Eintracht Frankfurtiin.Inamoto kommt Saksan Bundesliigassa japanilainen pelasi hienon debyyttikauden tehden viisi maalia, mutta kaudella 2008/09 paikka avauksessa oli tiukassa. Kesällä 2009 Inamoto jätti Eintrachtin ja siirtyi kahden vuoden sopimuksella Stade Rennaisiin. Siirron taustalla oli Gamba Osakasta tuttu päävalmentaja Frédéric Antonetti. Junichi Inamoto rejoint le Stade Rennais F.C. Pesti Ranskassa jäi kuitenkin lyhyeksi ja Inamoto pelasi syyskaudella vain viidessä ottelussa. Tammikuussa 2010 hän palasikin kotimaahansa Kawasaki Frontalen joukkueeseen. Inamoto zurück nach Japan == Tilastot == Japanin maajoukkueessa Vuodet ottelut maalit 2000 14 0 2001 11 1 2002 10 2 2003 10 1 2004 6 0 2005 10 0 2006 4 0 2007 3 0 2008 2 0 2009 4 1 2010 8 0 Yhteensä 82 5 == Meriitit == * FIFA Confederations Cupin hopeaa: 2001 * Aasian mestaruus: 2000 == Lähteet == == Aiheesta muualla == *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1979 syntyneet Luokka:Elävät henkilöt
Hjorthagen

Hjorthagen (lempinimeltään Hjortis) on vuonna 1926 muodostettu yksi Ruotsin pääkaupungin Tukholman kaupunginosista. Se sijaitsee kaupungin keskustassa, ja kuuluu Östermalmin kaupunginosa-alueeseen. Hjorthagen on maa-alaltaan 1,16 neliökilometrin suuruinen, ja asukkaita sillä on noin 2 200. Hjorthagen tunnetaan vanhana teollisuusalueena. Kaupunginosan nähtävyyksiin lukeutuu muun muassa Hjorthagenin kirkko, joka edustaa esimerkillisesti jugend-tyyliä. Hjorthagenissa sijaitsee myös Tukholman metron linjan 13 pääteasema Ropsten, samasta paikasta alkaa myös Lidingön kuntaan johtava Lidingöbanan- pikaraitiotie. Silja Linen terminaali Värtahamnenissa on myös kävelyetäisyydellä. Luokka:Tukholman kaupunginosat
Amir Peretz

Amir Peretz (, s. 9. maaliskuuta 1952 Boujad, MarokkoAmir Peretz, Knesset, viitattu 16.1.2016) on israelilainen poliitikko. Hän oli apulaispääministeri ja puolustusministeri vuoteen 2007 sekä ympäristönsuojeluministeri vuoteen 2014. Hän oli Israelin työväenpuolueen johtaja vuodesta 2005. Amir Peretz (syntyjään Armand Peretz) syntyi Boujadin kaupungissa Marokossa. Hänen isänsä omisti Boujadissa huoltoaseman ja oli paikallisen juutalaisyhteisön päämies. Vuonna 1956 Peretzin perhe muutti Israeliin Sderotin kaupunkiin. Vuonna 1973 Peretz liittyi Israelin puolustusvoimien palvelukseen, jossa hän yleni aina kapteeniksi saakka. Jom kippur -sodan aikana hän haavoittui pahasti ja joutui toipumaan vuoden sairaalassa. Sairaalasta päästyään hän osti maatilan ja tapasi tulevan vaimonsa Ahlaman, jonka kanssa hän meni naimisiin. Nykyisin heillä on neljä lasta. Peretz voitti 9. marraskuuta 2005 järjestetyn työväenpuolueen vaalit ja syrjäytti sen johdosta edeltäjänsä Shimon Peresin. Hänen johtamansa työväenpuolue sai toiseksi eniten paikkoja 28. maaliskuuta 2006 järjestetyissä vaaleissa. Hänet valittiin Israelin uudeksi puolustusministeriksi pääministeri Ehud Olmertin johtamaan hallitukseen 4. toukokuuta 2006. Kesäkuussa 2007 Ehud Barak voitti työväenpuolueen johtajavaalin, jolloin Peretz jätti myös ministerinasemansa. Peretzin ministerinkaudella Israel kävi toisen Libanonin sodan, jonka hoidosta Olmert ja Peretz saivat vakavia moitteita Winogradin tutkimuskomissiolta. == Lähteet == == Aiheesta muualla == Luokka:Knessetin jäsenet Luokka:Israelin puolustusministerit Luokka:Vuonna 1952 syntyneet Luokka:Elävät henkilöt
Norra Djurgården

Norra Djurgården on vuonna 1926 muodostettu yksi Ruotsin pääkaupungin Tukholman kaupunginosista. Se sijaitsee kaupungin keskustassa, ja kuuluu Östermalmin kaupunginosa-alueeseen. Kaupunginosa on maa-alaltaan 6,3 neliökilometrin suuruinen, ja sen asukasluku on noin 6 500. Norra Djurgården on entistä kuninkaallista metsästysseutua. Nykyisin siellä sijaitsee muun muassa Tukholman yliopisto sekä Tukholman olympiastadion. Luokka:Tukholman kaupunginosat
Royal Exhibition Building

Royal Exhibition Building () on rakennus Melbournessa, Australiassa. Se sijaitsee Carlton Gardens -puistossa keskustan liikekaupunginosan koilliskulmassa. Rakennuksen on suunnitellut Joseph Reed ja se valmistui vuonna 1880. Merkittävin rakennuksessa pidetty tapahtuma on ollut Australian parlamentin ensimmäinen istunto 9. toukokuuta 1901. Virallisen avajaisen jälkeen parlamentti muutti Victorian osavaltion parlamenttitaloon, ja osavaltiohallitus vielä silloin nimellä Exhibition Building tunnettuun rakennukseen. Kuningatar Elisabet II antoi rakennukselle lisänimen ”Royal” (”Kuninkaallinen”) vierailullaan vuonna 1984. Rakennusta käytetään edelleen näyttelyihin, mutta se ei ole Melbournen suurin tai vilkkain. Melbournen yliopisto käyttää myös sitä luentojensa pitämiseen. Royal Exhibition Building ja sitä ympäröivä Carlton Gardens listattiin UNESCOn maailmanperintölistalle vuonna 2004. Rakennus on viimeisiä 1800-luvulta säilyneitä suuria näyttelyrakennuksia. == Lähteet == == Aiheesta muualla == *Museum Victoria *Australian Government, Department of the Environment, Water, Heritage and the Arts: Royal Exhibition Building Luokka:Melbournen rakennukset ja rakennelmat Luokka:Unescon maailmanperintökohteet Australiassa Luokka:Kesäolympialaiset 1956 Luokka:Kongressikeskukset
Ladugårdsgärdet

Ladugårdsgärdet, tunnetaan yleisesti myös nimellä Gärdet, on vuonna 1926 muodostettu yksi Ruotsin pääkaupungin Tukholman kaupunginosista. Se sijaitsee kaupungin keskustassa, Östermalmin kaupunginosa-alueella. Kaupunginosa on maa- alaltaan 5,12 neliökilometrin suuruinen, ja siellä asuu noin 17 100 ihmistä. Tukholman metron asema, Gärdet, sijaitsee kaupunginosassa. Ladugårdsgärdetissä sijaitsee muun muassa Ruotsin kuninkaallinen musiikkiakatemia sekä 155 metrin korkeuteen yltävä TV-torni Kaknästornet. *
Monterrey

Monterrey on Nuevo Leónin osavaltion pääkaupunki Meksikossa. Kaupungissa väkiluku vuonna 2014 oli noin 1,2 miljoonaa, koko metropolialueella 4,4 miljoonaa. == Maantiede == Monterrey sijaitsee Meksikon koillisosassa 538 metrin korkeudessa Santa Catarina -joen tulvatasangolla. Kaupungin itäpuolella kohoaa 1 700 metriä korkea Cerro de la Silla -vuori. Vuoden kuuminta aikaa on heinä-elokuu, jolloin päivän ylin lämpötila on 34 astetta. Viileintä on tammikuussa, jolloin keskimääräinen ylin lämpötila on 21 astetta ja yölämpötilat käyvät 10 asteen alapuolella. Sadetta saadaan ainakin vähän ympäri vuoden, eniten syyskuussa. == Historia == Nykyisen Monterreyn paikalla ei tiettävästi ollut pysyvää asutusta ennen espanjalaisten tuloa. Alueella liikkuvat nomadit ovat kuitenkin jättäneet sinne luolamaalauksia ja kalliopiirroksia. Espanjalaiset ja portugalilaiset kiinnostuivat seudun mineraalivaroista 1530-luvulta alkaen. Kaupunki perustettiin 20. syyskuuta 1596. Paikan valintaan vaikutti sieltä löytynyt lähde. Vuonna 1846 kenraali Zachary Taylorin yhdysvaltalaiset joukot valtasivat Monterreyn Meksikon–Yhdysvaltain sodan aikana. == Oppilaitokset == Eräs Meksikon ja koko Latinalaisen Amerikan tärkeimmistä ja arvostetuimmista yliopistoista on Monterreyssä pääpaikkaansa pitävä yksityinen Instituto Tecnológico y de Estudios Superiores de Monterrey (Tecnológico de Monterrey, TEC, ITESM)-yliopisto. Yliopisto on perustettu 1943 ja sillä on useita kampuksia eri puolilla Meksikoa. The Economist -lehden arvioinnissa vuonna 2010 TEC:in MBA-ohjelma oli Latinalaisen Amerikan paras, koko vertailussa sijalla 88. Useilla suomalaisilla yliopistoilla on vaihto-oppilassopimuksia TECin kanssa.Kokemuksia vaihdosta 2003 Oulun yliopistoMeksiko Aalto-yliopisto == Teollisuus ja liike-elämä == Monterrey on teollisuuskaupunki ja siellä on toimintaa useilla globaaleilla teollisuusyrityksillä. Esimerkiksi suomalaistaustaisella Elcoteq SE:llä on kaupungissa tuotantoyksikkö. Monterreyssä toimivat myös Grupo Avante, Lanix Electronics, Ocresa, CEMEX, Vitro, Mercedes-Benz Mexico, OXXO, BMW de Mexico, Grupo Bimbo, DINA S.A., Cuauhtémoc Moctezuma Brewery ja Heineken. == Lähteet == ==Aiheesta muualla== *City of Monterrey government website *Photographs of Monterrey historic places *Monterrey and Nuevo Leon state government tourism website *Tecnológico de Monterrey *Forum Universal de las Culturas Monterrey 2007 Website. This Forum summons people instead of countries or governments; it is the civil society that reflects on the problems and challenges of humanity with the purpose of improving the well being of the present. thumb|left|Rayados -seura pelaa Estadio Tecnológico -stadionilla. * Luokka:Seulonnan keskeiset artikkelit
Harpo

Jan Svensson eli Harpo (s. 5. huhtikuuta 1950 Bandhagen, Tukholma) on ruotsalainen pop-muusikko. Hän lainasi taiteilijanimensä Harpo Marxilta. Peruskoulun jälkeen Harpo aloitti teatteriopinnot Tukholmassa 16-vuotiaana."Harpo - en romantiker med hjärtat i musiken" Hallandsposten/www.harpo-fan.de 10.3.2005 Ensisinglensä hän julkaisi vuonna 1973. Vuonna 1976 "Moviestar" pääsi Harpon ainoana kappaleena Yhdistyneen kuningaskunnan viralliselle singlelistalle. Muita tunnettuja kappaleita ovat muun muassa "Horoscope" ja "Motorcycle Mama". Harpo on yhä suosittu muun muassa Saksassa, jossa hän teki kiertueen vuonna 2007. Lojax levytti "Moviestarin" vuonna 1976 suomeksi nimellä "Suuri Star" (suomeksi sanoittanut Irina Englund, joka tunnetaan paremmin esiintyjänimellään Irina Milan) ja tyttöviisikko Sitruunapippuri vuonna 1997 nimellä "Kahdestaan" (suomeksi sanoittanut Pekka Eronen).http://www.aanitearkisto.fi/firs2/fi/ulko.php?Id=Moviestar Harpo esiintyi Ruisrockissa vuonna 1978. Eläkeläiset-yhtye julkaisi albumillaan Pahvische (2002) oman versionsa "Moviestarista" nimellä "Humppastara". Harpo on tunnettu myös pitkäaikaisena ravihevosten kasvattajana ja valmentajana. Nykyään hän pitää omaa tallia Halmstadin lähistöllä Ruotsin lounaisosassa."Harpos jul i Halland" Hallandsposten 24.12.2008 Vuonna 1980 Harpo joutui harjoituslenkillä ollessaan hevosen potkaisemaksi. Onnettomuuden seurauksena hän menetti hajuaistinsa ja näön oikeasta silmästään."Popkungen väljer travet" Aftonbladet 26.1.2007. == Diskografia == === Studioalbumi === * * * * * * * * * * * * * === Kokoelma-albumit === * * * * * * == Lähteet == == Aiheesta muualla == * Infoa Harposta * Harpo-Fan, Harpon fanisivut Luokka:Ruotsalaiset laulajat Luokka:Ruotsalaiset ravivalmentajat Luokka:Vuonna 1950 syntyneet Luokka:Elävät henkilöt
Carlton Gardens

Carlton Gardens on 26 hehtaarin laajuinen puisto Melbournessa, Australiassa. Yhdessä Royal Exhibition Buildingin kanssa se muodostaa UNESCOn maailmanperintökohteen. Puisto on hyvä esimerkki viktoriaanisen ajan puutarhanhoidosta laajoine nurmikkoineen. Puistossa kasvaa monia eurooppalaisia ja australialaisia puulajeja, kuten metsätammea, turkintammea, hopeapoppelia, jalavaa, setriä ja araukariaa. Lisäksi alueella on kukkaistutuksia ja pensaita. Puiden reunustamat polut muodostavat puistokatuja, jotka korostavat suihkulähteitä ja Royal Exhibition Buildingin arkkitehtuuria. Kaksi pientä järveä koristavat puiston eteläosaa ja pohjoispuolella on mm. Melbournen museo, kaksi tenniskenttää ja lasten leikkikenttä. == Lähteet == ==Aiheesta muualla== *City of Melbourne – Carlton Gardens *Australian Department of Environment and Heritage Luokka:Melbourne Luokka:Puistot Luokka:Unescon maailmanperintökohteet Australiassa
Riccardo Drigo

Riccardo Eugenio Drigo (30. kesäkuuta 1846 Padova – 1. lokakuuta 1930 Padova) oli italialainen säveltäjä ja kapellimestari, joka työskenteli useita vuosikymmeniä Venäjällä. Drigo opiskeli musiikkia kotikaupunkinsa Padovan lisäksi Venetsiassa. Vuonna 1878 hän muutti Venäjälle, jossa hän loi elämäntyönsä. Drigo vietti useita vuosia työskennellen Pietarin keisarilliselle baletille ja oopperalle. 1910- ja 1920-luvuilla hän toimi balettitanssija Anna Pavlovan kiertueiden musiikillisena johtajana. Drigo palasi vuonna 1927 Padovaan, jossa hän kuoli vuonna 1930. Drigo johti muiden muassa Pjotr Tšaikovskin Prinsessa Ruususen, Pähkinänsärkijän, Patarouvan ja Iolanthen sekä Aleksandr Glazunovin Raymondan ensiesityksiä. Hän myös sävelsi itse useita baletteja ja oopperoita. Luokka:Italialaiset säveltäjät Luokka:Italialaiset kapellimestarit Luokka:Vuonna 1846 syntyneet Luokka:Vuonna 1930 kuolleet
Laplacen demoni

Laplacen demoni on ranskalaisen matemaatikon ja tähtitieteilijän Pierre-Simon de Laplacen (1749–1827) kuvailema hypoteettinen olento, johon hän kiteytti mekanistisen luonnonfilosofian maailmankuvan. Mekaniikan mukaan maailmaa voitiin tarkastella jättiläismäisenä, ehdottoman lainalaisena kellokoneistona, jonka kaikkien osasten tarkat paikat ja nopeudet voitiin täsmällisesti tietää ja määritellä. Teoksessaan "Taivaan mekaniikka" () hän luonnehti mekaanis- determinististä maailmankuvaansa näin: Tällainen kuviteltu olento, Laplacen demoni, pystyisi siis ennustamaan tulevaisuuden yhtä hyvin kuin kertoa menneisyydenkin, jos se tuntisi kaikki maailmankaikkeudessa vaikuttavat voimat ja kappaleiden sijainnin tietyllä ajanhetkellä. Myöhemmin tutkijat ovat kuitenkin päätyneet käsitykseen, ettei Laplacen kuvitelma ole toteutettavissa. Ensinnäkin maailmankaikkeuden tavaton suuruus ja atomien tavaton pienuus tekevät käytännössä mahdottomaksi mitata kaikkien kappaleiden ja hiukkasten sijainnit ja liikkeet niin tarkoin, ettei epävarmuustekijöitä jäisi. Vaikka se olisi mahdollista, laskut eivät päättyisi koskaan. Lisäksi kvanttimekaaninen Heisenbergin epätarkkuusperiaate ja siihen liittyvä Max Bornin todennäköisyystulkinta viittaavat siihen, ettei Laplacen deterministinen maailmankuva ole periaatteessakaan oikea, vaan hiukkastason tapahtumissa esiintyy aitoa satunnaisuutta. ==Katso myös== *Determinismi *Maxwellin demoni *Kartesiolainen demoni == Lähteet == Luokka:Tieteenfilosofia Luokka:Filosofiset argumentit Luokka:Ajatuskokeet Luokka:Demonit
Modest Tšaikovski

Modest Iljitš Tšaikovski (; 13. toukokuuta (J: 1. toukokuuta]) 1850 Alapajevsk – 15. tammikuuta (J: 2. tammikuuta) 1916 Moskova) oli venäläinen näytelmäkirjailija, libretisti ja kielenkääntäjä. Hänen veljensä oli säveltäjä Pjotr Tšaikovski. Tšaikovski käänsi useita William Shakespearen sonetteja venäjäksi. Osa hänen oopperalibretoistaan syntyi hänen veljensä oopperoihin. Hän antoi veljensä kuudennelle sinfonialle lisänimen Pateettinen, jolla se nykyään tunnetaan. Pjotr Tšaikovskin kuoleman jälkeen (1893) Modest Tšaikovskista tuli hänen ensimmäinen elämäkerturinsa. Hän myös perusti veljelleen museon Kliniin. == Näytelmät == * Predrassudki * Simfonija * Den v Peterburge == Oopperalibretot == * Patarouva (Pjotr Tšaikovski) * Jolanta (Pjotr Tšaikovski) * Dubrovski (Eduard Nápravník) * Ledjanoi dom (Arseni Koreštšenko) * Nal i Damajanti (Anton Arenski) * Francesca da Rimini (Sergei Rahmaninov) Luokka:Venäläiset näytelmäkirjailijat Luokka:Venäläiset libretistit Luokka:Vuonna 1850 syntyneet Luokka:Vuonna 1916 kuolleet
Vasili Mišin

Vasili Pavlovitš Mišin (, 18. tammikuuta 1917 – 10. lokakuuta 2001) oli venäläinen raketti-insinööri, joka vaikutti suuresti avaruuslentojen toteutumiseen. == Elämä ja ura == Mišin oli vielä opiskeluikäinen Stalinin puhdistusten iskiessä vuonna 1937 moniin muihin raketti-insinööreihin. Valmistuttuaan hän toimi Neuvostoliiton aseteollisuudessa rakettitekniikan parissa toisen maailmansodan aikana. Mišin oli ensimmäisten joukossa tutkimassa Saksan V2-ohjuksia sodan loputtua. Tällöin hän toimi suoraan Sergei Koroljovin alaisuudessa yhtenä R-7-ohjuksen, Sputnikin ja Vostok-aluksen pääsuunnittelijoista.https://www.russianspaceweb.com/mishin.html Viitattu 4.12.2023. Mišinistä tuli OKB-1:n johtaja, kun Koroljov kuoli äkillisesti vuonna 1966. Hän joutui johtamaan Neuvostoliiton miehitettyä kuulentoa varten suunniteltavan N1-raketin kehitystyötä.https://airandspace.si.edu/stories/editorial/soviet-moonshot- interpreting-diaries-vasily-mishin Viitattu 4.12.2023. Tämä hanke, 5- tai 6-vaiheinen kantoraketti, jossa oli satoja rakettimoottoreita, perustui yleensä väärään ajatukseen, että kantoraketin nostokykyä voi kasvattaa samalla teknologialla skaalaamalla laitetta suuremmaksi. Kaksi koelaukaisua tai muuta testiä laukaisualustalla päätyi räjähdyksiin 1960–1970-lukujen vaihteessa. Eräs syy oli, ettei Mišinillä ollut samanlaista kykyä vaatia ja saada lisärahoitusta suurhankkeelle. Hän ei myöskään ollut intuitiivinen insinöörijohtaja, joka löytää oikean kehityssuunnan rajallisen tiedon varassakin.https://en.mai.ru/media/news/detail.php?ID=163366&referer;=https%3A%2F%2Fwww.google.com%2F# Viitattu 4.12.2023. Valentin Gluško syrjäytti Mišinin vuonna 1974, jonka jälkeen hän siirtyi opettajaksi ja tutkijaksi toimien Moskovan ilmailuinstituutin rakettiosaston johtajana.https://www.theguardian.com/science/2001/nov/01/spaceexploration.guardianobituaries Viitattu 4.12.2023. Vasili Mišin sai muiden tunnustuspalkintojen ohella Neuvostoliiton sankari -kunniamerkin työstään avaruusohjelman hyväksi.https://www.globalsecurity.org/space/world/russia/mishin.htm Viitattu 4.12.2023. == Lähteet == ===Aiheesta muualla=== *https://airandspace.si.edu/multimedia-gallery/vasily-mishin-portrait Luokka:Neuvostoliittolaiset raketti-insinöörit Luokka:Venäläiset insinöörit Luokka:Neuvostoliiton sankarit Luokka:Vuonna 1917 syntyneet Luokka:Vuonna 2001 kuolleet
Suvanto (kylä)

thumb|Suvanto sijaitsee Kitisen varrella Suvanto on noin kolmenkymmenen asukkaan kylä Kemijokeen laskevan Kitisen varressa Pelkosenniemen kunnassa, noin 11 kilometriä sen kirkonkylästä luoteeseen. Suvanto on yksi harvoja Lapin kyliä, joita saksalaiset eivät polttaneet Lapin sodassa, ja sen kulttuurihistoriallisesti arvokas rakennuskanta onkin Museoviraston suojeluksessa. Suvanto valittiin Lapin kauneimmaksi kyläksi vuonna 1987, ja vuonna 1991 sille myönnettiin Europa Nostra -palkinto tunnustuksena ainutlaatuisen kulttuuri- ja rakennusympäristön säilyttämisestä ja sen eteen tehdystä arvokkaasta työstä. == Lähteet == == Aiheesta muualla == * Suvannon kylän kotisivut * Valtion ympäristöhallinnon verkkopalvelu Luokka:Pelkosenniemen kylät Luokka:Valtakunnallisesti arvokkaat maisema-alueet Suomessa
Pianokonsertto nro 1 (Tšaikovski)

Pjotr Tšaikovskin pianokonsertto nro 1 b-molli op. 23 on yksi kaikkien aikojen kuuluisimmista pianokonsertoista. Se kantaesitettiin vuonna 1875. ==Taustaa== Tšaikovski sävelsi konserton marraskuun 1874 ja helmikuun 1875 välisenä aikana. Teoksen säveltämistä oli pyytänyt pianovirtuoosi ja säveltäjän hyvä ystävä Nikolai Rubinstein. Rubinsteinin oli tarkoitus olla myös sen ensimmäinen esittäjä ja Tšaikovski omisti konserttonsa hänelle. Kun säveltäjä ylpeästi esitteli luomistaan Rubinsteinille jouluna 1874, tämä haukkui pianokonserttoa kömpelöksi sävellykseksi ja mahdottomaksi soittaa. Kritiikki oli kova isku Tšaikovskille, joka ei kuitenkaan suostunut säveltämään nuottiakaan uusiksi, vaan lähetti konserton saksalaiselle Hans von Bülowille. Tämä suostui opettelemaan teoksen ja näin pianokonsertto sai ensiesityksensä 25. lokakuuta 1875 Bostonissa. Teos esitettiin Pietarissa viikkoa myöhemmin. Tšaikovski uudisti konserttoaan vielä kesällä 1879 ja joulukuussa 1888. Rubinsteinkin muutti mielensä ja esitti konserton Pariisissa vuonna 1887. Siitä lähtien konsertto on yksi esitetyimmistä ja levytetyimmistä soolokonsertoista. ==Rakenne ja kokoonpano== Tšaikovskin ensimmäistä pianokonserttoa pidetään yhtenä romanttisimmista konsertoista. Sen juhlava koko orkesterin aloitus on yksi maailman kuuluisimmista melodioista, jota säestävät pianon kaikki 7½ oktaavia käsittävät mahtipontiset soinnut. Aloitus johtaa viuluteemaan, joka on kepeän rauhallinen. Toinen osa alkaa huilusoololla, jota säestävät pizzicatojouset. Kolmas osa, joka saattaa konserton loppuun, on rondo, jonka sävel pohjautuu ukrainalaiseen kansanmusiikkiin. Osien tempomerkinnät ovat # Allegro non troppo e molto maestoso - Allegro con spirito # Andantino semplice - Prestissimo - Tempo I # Allegro con fuoco Soolopianoa säestää suuri orkesteri, jonka kokoonpano on seuraava: * 2 huilua * 2 oboeta * 2 klarinettia * 2 fagottia * 4 käyrätorvea * 2 trumpettia * 3 pasuunaa * patarummut * jousisoittimet Luokka:1870-luvun musiikkiteokset Luokka:Pianokonsertot Luokka:Pjotr Tšaikovskin teokset
Kijevo (Kroatia)

Kijevon kunta sijaitsee Kroatiassa Dalmatian alueella Kninin kaupungista kaakkoon Šibenik-Kninin maakunnassa. Kylä on Dinaravuoren lähellä Cetinajoen rinteillä. Siellä asui 429 asukasta vuonna 2011.Enumerated persons, households and housing units, 2011 census first results Serbit puhdistivat kylän etnisesti Kroatian sodassa 1991, koska silloin kylä oli kroaattisaareke serbialueen keskellä.Milan Martic Sentenced to 35 years’ imprisonment ICTY == Lähteet == == Aiheesta muualla == * Kijevon kotisivut * Kijevo Visit Croatia -sivustolla Luokka:Kroatian kunnat Luokka:Kroatian sota
Urby Emanuelson

Urby Emanuelson (s. 16. kesäkuuta 1986, Amsterdam, Pohjois-Hollanti, Alankomaat) on alankomaalainen jalkapalloilija, joka edustaa kotimaassaan Utrechtia. Hän pelaa vasempana puolustajana ja laiturina. 176 senttimetriä pitkällä Emanuelsonilla on myös Surinamen kansalaisuus. Ajaxin omista junioreista edustusjoukkueeseen nostettu Emanuelson pelasi ensimmäiset liigaottelunsa kaudella 2004–2005, jonka aikana hän pelasi kolme ottelua. Seuraavalla kaudella hän nousi Ajaxin runkopelaajiin, ja pelasi 26 ottelua, joissa teki myös yhden maalin. Seurajoukkueurallaan hän on voittanut sekä Alankomaiden cupin (2005) että Alankomaiden supercupin (2006). == AC Milan == Hän siirtyi Italian Serie A:ssa pelaavaan AC Milaniin 23. tammikuuta 2011 kolmen ja puolen vuoden sopimuksella. Milan maksoi hänestä 1,7 miljoonaa euroa.News: WELCOME EMANUELSON! acmilan.com Viitattu 18.1.2012. Hän teki debyyttinsä seurassa 26. tammikuuta pelatussa Italian cupin 2–1-voitossa Sampdoriaa vastaan.Sampdoria 1-2 Milan: Pato Fiers Rossoneri Into Coppa Italia Semi-Finals goal.com Viitattu 18.1.2012. Hän teki ensiesiintymisensä Serie A:ssa 29. tammikuuta pelatussa ottelussa Cataniaa vastaan.goal.com/en/match/50525/catania-vs-ac-milan/report goal.com Viitattu 18.1.2012. Hän teki ensimmäisen maalinsa seuralle Italian cupin ottelussa Palermoa vastaan tasoittaen ottelun loppulukemiksi 2–2.Palermo hold AC Milan 2-2 in Italian Cup ibnlive.in.com Viitattu 18.1.2012. Emanuelson pelasi kevään 2013 lainalla Englannin Valioliigan Fulhamissa. == Maajoukkueura == Emanuelson on voittanut maajoukkuetasolla alle 21-vuotiaiden Euroopan-mestaruuden vuonna 2006. Hän oli myös lähellä paikkaa A-maajoukkueessa MM-kilpailuissa 2006, mutta putosi lopullisesta ryhmästä. Hän teki debyyttinsä A-maajoukkueessa 16. elokuuta 2006 ystävyysottelussa Irlantia vastaan. Viimeksi hän pelasi maajoukkueessa marraskuussa 2012. Olympiajoukkueessa Emanuelson pelasi Pekingin olympialaisissa 2008, missä hän kuului avauskokoonpanoon joukkueen kaikissa neljässä ottelussa. == Lähteet == == Aiheesta muualla == *Emanuelson FootballDatabase-tietokannassa Luokka:Alankomaalaiset jalkapalloilijat Luokka:Vuonna 1986 syntyneet Luokka:Elävät henkilöt
Milan Martić

Milan Martić (s. 18. marraskuuta 1954) on Kroatiassa syntynyt serbipoliitikko ja sotilasjohtaja, joka johti Krajinan serbialuetta Kroatian sodassa. Martic oli alkujaan paikallinen poliisipäällikkö Kninissä. Hänellä oli erilaisia huippuvirkoja Kroatian serbialue Krajinassa välillä 4. tammikuuta 1991 - elokuu 1995. Martić oli Krajinan serbitasavallan presidentti, puolustusministeri ja sisäministeri eri aikoina. Jugoslavian sotarikoksia tutkinut kansainvälinen tuomioistuin etsintäkuulutti Martićin, joka lopulta antautui 15. maaliskuuta 2005. Martićia syytetään kroaattien murhista, väestön ajamisesta pois kodeistaan, kidutuksista ja epäinhimillisestä kohtelusta, omaisuuden ryöstöstä ja kylien ja kaupunkien tuhoamisista. Hän johti Kroatian pääkaupungin Zagrebin tulitusta tykistöllä. Hänet tuomittiin 12. kesäkuuta 2007 vankeuteen 35 vuodeksi. == Lähteet == == Aiheesta muualla == * ICTY Indictment against Milan Martić Luokka:Kroatian sota Luokka:Sotarikoksista vankeuteen tuomitut Luokka:Kroatialaiset poliitikot Luokka:Serbialaiset poliitikot Luokka:Vuonna 1954 syntyneet Luokka:Elävät henkilöt
Hans von Bülow

Vapaaherra Hans Guido von Bülow [fon by:lo:] (8. tammikuuta 1830 Dresden – 12. helmikuuta 1894 Kairo) oli saksalainen säveltäjä, pianisti ja kapellimestari. Hans von Bülow syntyi Dresdenissä ja pääsi 9-vuotiaana Friedrich Wieckin piano-oppilaaksi. Bülow'n vanhemmat kuitenkin lähettivät hänet Leipzigiin lukemaan lakia. Leipzigissa hän tutustui Franz Lisztiin ja kuuli Richard Wagnerin Lohengrinin ensiesityksen, mikä sai hänet siirtymään musiikkialalle. Hän sai kapellimestarin viran Zürichistä vuonna 1850. Vuonna 1851 Bülow'sta tuli Franz Lisztin oppilas. Vuonna 1857 Bülow meni naimisiin Lisztin tyttären Cosiman kanssa, josta tuli myöhemmin Richard Wagnerin vaimo. Hän nousi vuonna 1864 Münchenin hovioopperan kapellimestariksi ja johti muiden muassa Richard Wagnerin Tristanin ja Isolden (1865) ja Nürnbergin mestarilaulajien (1868) kantaesitykset. 1880-luvun lopulla Bülow asettui Hampuriin. Hän kuoli Kairossa 1894. == Lähteet == Luokka:Saksalaiset säveltäjät Luokka:Saksalaiset pianistit Luokka:Saksalaiset kapellimestarit Luokka:Vuonna 1830 syntyneet Luokka:Vuonna 1894 kuolleet
Abrahamsberg

Abrahamsberg on yksi Ruotsin pääkaupungin Tukholman kaupunginosista. Se sijaitsee kaupungin läntisessä osassa, ja kuuluu Bromman kaupunginosa- alueeseen. Abrahamsbergissä asuu noin 2 800 henkilöä. Kaupunginosa muodostettiin vuonna 1938. Abrahamsbergissä sijaitsee myös samanniminen Tunnelbanan-asema, joka on osa metroverkoston vihreä linjaa. Luokka:Bromma Luokka:Tukholman kaupunginosat
Kansas (täsmennyssivu)

Kansas voi tarkoittaa: * Kansas, Yhdysvaltain 34. osavaltio * Kansas, kaupunki Alabamassa Yhdysvalloissa * Kansas, kylä Illinois’ssa Yhdysvalloissa * Kansas, kaupunki Oklahomassa Yhdysvalloissa * Kansasjoki (Kansas River), Missourijoen sivujoki Kansasissa Yhdysvalloissa * Kansasin yliopisto Lawrencessä Kansasissa Yhdysvalloissa * Kansas, yhtye * Kansas, Kansas-yhtyeen debyyttialbumi * Kansas, Juliet Jonesin Sydämen albumi vuodelta 2020 * Kansas, ohjelmistovalmistaja * USS Kansas, Yhdysvaltain sisällissodassa palvellut laivaston alus * USS Kansas, Connecticut-luokan taistelualus * Kansas, sukunimenä: ** Kim Kansas, Anssi Kansas, Ansa Kansas, amerikansuomalainen transsukupuolinen merimies. ==Katso myös== * Kansas City (täsmennyssivu)
Alvik (Tukholma)

Alvik on yksi Ruotsin pääkaupungin Tukholman kaupunginosista. Se sijaitsee kaupungin läntisellä puoliskolla ja on osa Bromman kaupunginosa-aluetta. Alvik toimii Bromman ja Länsi-Tukholman liikenteen solmukohtana, ja siellä sijaitsee myös merkittävä metron vaihtoasema, joka on osa metroverkoston vihreää linjaa. Alvik on myös pääteasema Nockebybanan- ja Poikittaisrata- pikaraitiotielinjoille. Luokka:Bromma Luokka:Tukholman kaupunginosat
Merivoimien koulutuskeskus

Merivoimien Koulutuskeskus (MerivKoulK) oli Kirkkonummen Upinniemessä sijainnut Suomen merivoimien joukkoyksikkö, joka oli osa Suomenlahden Meripuolustusaluetta. Koulutuskeskus antoi peruskoulutuksen pääosalle merivoimien suomenkielisistä alokkaista mukaan lukien kaikki merivoimien aluspalvelukseen siirtyvät varusmiehet. Merivoimien koulutuskeskus lakkautettiin joukkoyksikkönä 31. joulukuuta 2011. Lähes kaikki varusmieskoulutusta antavat yksiköt siirrettiin Suomenlinnan Rannikkorykmentin alaisuuteen . Poikkeuksena 3. komppania muutti nimensä Huolto- ja Kuljetuskomppaniaksi ja se liitettiin Porkkalan Rannikkopataljoonaan. Merivoimien koulutuskeskus sisälsi seuraavat yksiköt: * Esikunta (E/MerivKoulK) * 1.–4. Komppania (1.K, 2.K, 3.K ja 4.K) * Aliupseerikoulu (AuK) Kaikki koulutuskeskuksen yksiköt kouluttivat alokaskaudella varusmiehille sotilaan perustaitoja. Alokas- eli P-kauden jälkeen yksiköt kouluttivat varusmiehiä seuraavasti: 1\. Komppania koulutti rannikkoviestimiehiä, aliupseerikoulusta valmistuneita rannikkoviestilinjan käyneitä aliupseereita sekä Merisotakoulusta valmistuneita upseerikokelaita. 2\. Komppania toimenpani muun muassa erikoiskursseja rannikkojalkaväkilinjan aliupseereille, sekä toteutti matruusien joukkokoulutuskauden ennen matruusien siirtymistä aluspalvelukseen. 3\. Komppania koulutti muun muassa huoltojoukkoja. 4\. Komppania liitettiin aliupseerikouluun aliupseerikurssin ajaksi. Aliupseerikoulu koulutti reserviin aliupseereita rannikkojalkaväki-, rannikkoviesti-, laivaradio- ja laivastolinjoilla. Laivastolinja siirtyi aluspalvelukseen jo viiden viikon yhteinäiskoulutuskauden jälkeen ja muut linjat jatkoivat koulutustaan aliupseerikoululla valmistumiseen asti. == Perinteet == Merivoimien Koulutuskeskuksen perinteet nousivat Turun Laivastoaseman Laivaston Koulun ja Suomelinnan Rannikkorykmentin II Patteriston ja Porkkalan Rannikkopatteriston perinteistä. == Lähteet == Luokka:Suomenlahden meripuolustusalue Luokka:Koulutus Suomen puolustusvoimissa
Beckomberga

Beckomberga on yksi Ruotsin pääkaupungin Tukholman kaupunginosista. Se sijaitsee kaupungin läntisellä puoliskolla, ja on osa Bromman kaupunginosa- aluetta. Vuonna 2004 kaupunginosassa asui 2 594 ihmistä, ja se on maa-alaltaan 0,42 neliökilometrin suuruinen. Beckombergassa sijaitsi ennen mielisairaala, joka oli aikanaan Ruotsin suurin. Se avattiin sinne vuonna 1935, mutta ajettiin alas vuonna 1995. Kaupunginosa tunnetaan sairaalasta vielä nykypäivänäkin. Luokka:Bromma Luokka:Tukholman kaupunginosat
Maailma on sana

Maailma on sana on kirjailija Samuli Parosen yhteiskuntakriittinen aforismikokoelma. Sen kustansi Otava vuonna 1974. Kirja ilmestyi postuumisti Parosen kuolinvuonna. Mietelmät pohtivat muun muassa sivistystä, työnjakoa, hyvinvoinnin muuttumista pahoinvoinniksi, pelkästään talouteen perustuvaa politiikkaa, terveyden tuhoutumista ”vaurastuvassa” yhteiskunnassa, turhuuden voittoa välttämättömästä, kilpailua ja kiirettä, köyhien ”auttamista”, käskyttämistä ja demokratiaa, tilastoja, sodanuhkaa, lain luonnetta sekä uskontoa. Kirjan nimi on osa kirjan yhtä aforismia: ”Mietittyäni asiaa viisikymmentä vuotta voin nyt sanoa että maailma on sana.” Parosen kokoelmaa pidetään yhtenä suomalaisen aforistiikan parhaimmista. Se jäi Parosen ainoaksi aforismikokoelmaksi. Lisäksi hänen jälkeenjääneitä mietteitään on koottu Hannu Mäkelän toimittamaan teokseen Testamentti (1999, Otava). == Aiheesta muualla == * Samuli Parosen aforismeja teoksesta Maailma on sana Luokka:Samuli Parosen teokset Luokka:Vuoden 1974 kirjat
Blackeberg

Blackeberg on yksi Ruotsin pääkaupungin Tukholman kaupunginosista. Se sijaitsee kaupungin läntisellä puoliskolla, ja kuuluu Bromman kaupunginosa- alueeseen. Kaupunginosassa asuu noin 6 000 ihmistä. Vuonna 1952 Blackebergiin avattiin tunnelbanan-asema, joka on osa metroverkoston vihreää linjaa. Blackeberg rakennettiin 1950-luvun alussa ja sitä pidetään luonnonläheisenä asuinalueena. John Ajvide Lindqvistin kauhuromaani Ystävät hämärän jälkeen sijoittuu Blackebergin lähiöön. Luokka:Bromma Luokka:Tukholman kaupunginosat
Jerome Dillon

Jerome Dillon (s. 16. heinäkuuta 1969) on yhdysvaltalainen muusikko, joka tunnetaan parhaiten Nine Inch Nails -yhtyeen kiertuerumpalina vuosina 1999-2005. Hän soittaa myös kitaraa. Dillon työskenteli Nine inch nailsin Trent Reznorin kanssa studiossa albumeiden Things Falling Apart, And All That Could Have Been, Still ja With Teeth tekovaiheissa. Hän soittaa myös rumpuja The Fragile -albumin We're In This Together -kappaleessa. Dillon soitti rumpuja Fragility -kiertueilla (1999-2000) sekä With Teeth -kiertueella (2005-2006) lokakuuhun 2005 asti. 16. syyskuuta 2005 Nine Inch Nailsin esiintyminen keskeytettiin, koska Dillonilla oli rintakipuja ja epäsäännöllisiä sydämen iskuja. Hän soitti vielä seuraavassa konsertissa, mutta kivut jatkuivat, joten hänet korvattiin Alex Carapetiksella ja myöhemmin Josh Freesellä. 28. lokakuuta 2005 Dillon ilmoitti, ettei enää palaa Nine Inch Nailsiin. Syy ei ollut ainoastaan terveysongelmat vaan myös muut erimielisyydet yhtyeen kanssa. Dillonilla on tällä hetkellä sooloprojekti nearLY, joka on julkaissut yhden albumin. ==Aiheesta muualla== *Jerome Dillonin kotisivut *nearLYn viralliset kotisivut *Nine Inch Nailsin viralliset kotisivut Luokka:Vuonna 1969 syntyneet Luokka:Yhdysvaltalaiset rockmuusikot Luokka:Yhdysvaltalaiset rumpalit Luokka:Elävät henkilöt
Huikku

Huikku on niemi Hailuodon saaren itäisimmässä osassa Perämerellä. Niemen itäisimpään kärkeen Santosenmatalan matalikolle on rakennettu noin puolen kilometrin mittainen tiepenger seututietä 816 varten. Pengerryksen itäpäässä sijaitsevat Huikun satama ja tuulivoimala. Huikun lauttasatamasta on lauttayhteys Oulunsalon Riutunkariin. == Lähteet == Luokka:Suomen niemet Luokka:Hailuodon luonto Luokka:Perämeri
Tianmen

Tianmen (, pinyin: Tiānmén Shì) on aliprefektuuritason kaupunki Hubein maakunnassa Kiinassa. Kaupunki sijaitsee linnuntietä vajaa 110 kilometriä maakunnan pääkaupunki Wuhanista länteen. Vuonna 2010 kaupungin asukasluku oli 1 418 913 ja pinta-ala 2 622 neliökilometriä. Kaupungin naapureina ovat etelässä Xiantaon ja Qianjiangin aliprefektuurit, lännessä ja pohjoisessa Jingmenin, sekä idässä Xiaoganin prefektuuritason kaupunki. Seudulta on löydetty muinaisia, 7000–8000 vuotta vanhoja ihmisasutuksia sekä esihistoriallisen ajan jade-esineitä, saviastioita, luita ja pronssiesineitä. Kaupungin vanha nimi oli Jingling, ja sieltä oli kotoisin Liu Yan, joka kuului Kolme kuningaskunnan aikaiseen Han-dynastiaan. Toiseen maailmansotaan liittyvä Tianmenin taistelu käytiin 17. elokuuta 1945 – 27. elokuuta 1945. ==Lähteet== == Aiheesta muualla == * China Postal Code: Hubei Province (prefektuuri ja piirikuntataso) (youbianku.com) Luokka:Hubein kaupungit Luokka:Kiinan piirikuntatason alueet